MyMusic » Hazai » Tánccal kezdtük, tánccal zárjuk le - friss Ørdøg klip: Keringő
Tánccal kezdtük, tánccal zárjuk le - friss Ørdøg klip: Keringő
Sötétanyag címmel a tavaly februári HammerWorld egyik extra CD-mellékleteként jelent meg a Superbutt egykori tagjait tömörítő, de már kizárólag magyarul éneklő Ørdøg zenekar második albuma. Tavasszal számos koncerten lehet majd látni a Vörös András vezette bandát szerte az országban, most pedig bemelegítésként megérkezett a Sötétanyag lemez Keringő dalához készült klip, amit Galler András “Indián” rendezett.
Ørdøg - Facebook
"Tánccal kezdtük, tánccal zárjuk le: a Sötétanyag című második Ørdøg-lemez első nyilvánosságra hozott dala tavaly januárban a Sátántangó volt... Most pedig, hogy keretbe foglaljuk a dolgot, itt a másik tánc, a Keringő klipje. A rendező Galler András Indián, a maszkokat Kocsis Eszter készítette, a szereplő gyerekek a MU Színház Termini műhelyének tagjai, illetve a basszusgitárosunk, Salim kisfia, aki végre bosszút állhat apán mindenért...
...2017-ben történt egy csomó minden, életünkben először lett bakelitlemezünk, életünkben először volt olyan lemezbemutatónk, ahova minden jegy elkelt, koncerteztünk, fesztiváloztunk, felléptünk a Mastodonnal, és a Sötétanyagot a 2017-es év legjobb lemezei közé válaszotta évértékelőjében a Shockmagazin, a Rockstation, a Grungery, a Rozsdagyár és a Fémforgács is. Szóval, büszkék vagyunk, és örülünk, hogy tetszik, tényleg.
Mivel pedig a Sötétanyag megjelenése óta gyűlnek már az új témák és ötletek, itt az ideje, hogy lassan nekiálljunk megírni egy következő lemezt. Ezzel simán el fog telni egy év legalább, közben viszont idén tavasszal olyan sok koncertünk lesz, mint az Ørdøggel még soha.”
A zenekar soron következő koncertjei:
01/20 Eger, Rock Café
03/02 Székesfehérvár, Fezen
03/10 Kazincbarcika, Diamond
03/15 Gyöngyös, Start Műhely
03/17 Miskolc, Corner Stage
03/23 Nyíregyháza, Club Hollywood
03/30 Szeghalom, Stone
04/06 Kiskunfélegyháza, Rocktár
04/07 Győr, Dongó
04/14 Békéscsaba, Narancs Café
04/21 Esztergom, Sportalsó
05/05 Dunaújváros, Kaptár
05/11 Mezőkövesd, Biliárd
05/12 Pécs, Pécsi Est Café
05/18 Debrecen, Kaptár
05/19 Székesfehérvár, 8-as Műhely
05/25 Szeged, Grand Café
A budapesti állomásról később érkezik majd bővebb információ!
klip, újdonság!, Ørdøg
Hazánk egyik női Dj-je és Tóth Andi a kultikus „Smells Like Teen Spirit”-tet dolgozták fel közösen. Andi dögös hangja és Edo deep house zenéje remekül újraizzítja a zenetörténet egyik legnagyobb slágerét. Maradjunk annyiban, hogy nem akármilyen élmény ez... Tovább
Új felvételekkel jelentkezik a magyar underground szcéna egyik legtehetségesebb feltörekvő zenekara, a szláv csengésű AŽUR (ejtsd Azsúr). A „Piros, és nem kék” című háromdalos EP egy csepp ízelítő a zenekar ősszel debütáló nagylemezéből. Tovább
A debreceni Bordó Sárkány Régizene Rend Avaldsnes című instrumentális szerzeményének hét (!!!) országban forgatott klipje debütált kedd este az MR2 Petőfi TV műsorában. Tovább
A hollandiai Eurosonic bejelentette az Európai Unió új, kortárs könnyűzenei díját: a Music Moves Europe Talent Awards (MMETA) létrehozásával új fejezet nyílik az európai könnyűzene történetében. A kezdeményezés célja a friss tehetségek támogatása, melynek keretében ezentúl évente díjazzák azokat az előadókat, akik méltóan képviselik Európa saját hangját napjainkban és a jövőben. Tovább
Már elérhető a Nemzeti Kulturális Alap (NKA) honlapján a Hangfoglaló Könnyűzene Támogató Program Kollégiumának legfrissebb pályázata, így hivatalosan is elindult a Program ötödik évada. Az Induló Előadói Alprogram pályázata révén újabb 20 feltörekvő zenész vagy zenekar kaphat 2.000.000 Ft-os támogatást. Pályázni 2018. augusztus 6-ig lehet. Tovább
Budapestre jön Ricky Martin